laion/Wikipedia-Exotic huggingface dataset:
שברולט K5 בלייזר

שברולט K5 בלייזר (באנגלית: Chevrolet K5 Blazer) הוא רכב שטח המוגדר SUV, מתוצרת יצרנית הרכב האמריקאית שברולט, חברת בת של ג'נרל מוטורס אשר יוצר בין השנים 1964–1994 בארצות הברית, ובין השנים 1995–2001 בברזיל וארגנטינה. דור ראשון - יוצר בין השנים 1969 – 1972. דור שני - יוצר בין השנים 1973 – 1991. דור שלישי - יוצר בין השנים 1992 – 1994. 3 דלתות. מנוע קדמי. הנעה כפולה 4x4. קיבולת מכל דלק - 23.5 גלון (88.95 ליטר) (דור ראשון). ה"בלייזר" שימש בצה"ל במהלך שנות ה-80 של המאה ה-20 כרכב לקצינים בכירים: אלופים ומפקדי אוגדות, ובסוף העשור גם כרכב למפקדי חטיבות ומפקדי גדודים. הדגם מיועד לנסיעה בתנאי שטח קשים ומוגדר כרכב לצרכים מבצעיים. "שברולט K5 בלייזר" - דור ראשון "שברולט K5 בלייזר", שנת 1987 - דור שני "שברולט K5 בלייזר" - דור שני "שברולט K5 בלייזר", שנת 1985 - דור שני "שברולט K5 בלייזר", שנת 1987 - דור שני "שברולט K5 בלייזר" - דור שלישי "שברולט K5 בלייזר", שנת 1993 - דור שלישי "שברולט K5 בלייזר", שנת 1992 - דור שלישי שברולט שברולט S-10 בלייזר שברולט בלייזר (2018) מדיה וקבצים בנושא שברולט K5 בלייזר בוויקישיתוף שברולט K5 בלייזר, סרטון באתר יוטיוב שברולט K5 בלייזר, סרטון באתר יוטיוב "שברולט K5 בלייזר" - קטלוג web.archive.org/web/20110708175554 "שברולט K5 בלייזר", שנת 1969 - מפרט oldcarbrochures.com/static "שברולט K5 בלייזר", שנת 1971 - מפרט oldcarbrochures.com/static "שברולט K5 בלייזר", שנת 1973 - מפרט oldcarbrochures.com/static/NA/GM עמנואל רוזן, המג"דים יקבלו רכב "בלייזר", מעריב, 26 בינואר 1989
שברולט בלייזר

האם התכוונתם ל... שברולט S-10 בלייזר – מוגדר SUV, מתוצרת יצרנית הרכב האמריקאית שברולט, חברת בת של ג'נרל מוטורס אשר יוצר בין השנים 1982–2012 שברולט K5 בלייזר – הוא רכב שטח המוגדר SUV, מתוצרת יצרנית הרכב האמריקאית שברולט, חברת בת של ג'נרל מוטורס אשר יוצר בין השנים 1964–1994 בארצות הברית, ובין השנים 1995–2001 בברזיל וארגנטינה שברולט בלייזר (2018) – הוא קרוסאובר בגודל בינוני עם מאפייני SUV מתוצרת יצרנית הרכב המקסיקנית Ramos Arizpe Assembly (אנ'), חברת בת של ג'נרל מוטורס אשר מיוצר מדצמבר 2018 במקסיקו
Ẽfini MS-8

Ẽfini MS-8 (נכתב גם: ɛ̃fini MS-8) היא מכונית סלון מתוצרת חטיבת רכבי היוקרה ɛ̃fini (אנ'), חברת בת של יצרנית הרכב היפנית מאזדה אשר יוצרה בין השנים 1992–1997 ביפן. מבטאים "Ẽfini" כמו המילה הצרפתית infini, השם כתוב עם טילדה מעל האות היוונית ɛ̃, גם עם אות יוונית קטנה ɛ̃fini (כמו ב- ɛ̃). 4 דלתות. 5 נוסעים. מנוע קדמי. מנוע בנזין. סוג הנעה: הנעה קדמית. דגם "Ẽfini MS-8" צולם לסרט "Monday" שיצא לאקרנים בשנת 2000. דגם "Ẽfini MS-8" דגם "Ẽfini MS-8" דגם "Ẽfini MS-8" דגם "Ẽfini MS-8" דגם "Ẽfini MS-8", שנת 1992 דגם "Ẽfini MS-8", שנת 1992 - מבט לתא הנהג מאזדה מדיה וקבצים בנושא Ẽfini MS-8 בוויקישיתוף דגם "Ẽfini MS-8" web.archive.org/web/20050208205851 חטיבת רכבי היוקרה "ɛ̃fini" פעלה בין השנים 1991–1997 דגם "Ẽfini MS-8" - תמונות en.wheelsage.org/efini/ms-8/exact דגם "Ẽfini MS-8" בסרט "Monday" שיצא לאקרנים בשנת 2000 imcdb.org/v766927
פרוטון ג'וארה

פרוטון ג'וארה (במלאית: Proton Juara) הוא מיניוואן קטן, מתוצרת יצרנית הרכב המלזית PROTON Holdings (אנ') אשר יוצר בין השנים 2001 – 2004 במלזיה. 5 דלתות (דלתות אחוריות: דלתות הזזה). 4-5 נוסעים. מנוע קדמי - 1.1 ליטר. סוג הנעה: הנעה אחורית. מנוע קירור מים. דגם "פרוטון ג'וארה" יוצר ב-4 צבעים: צהוב, כסף, אירידיום, שחור. הגה כוח. צמיגים: 165/65 R 14. תאוצה בין 0-100 קמ"ש היא 18.1 שניות. מיניוואן פרוטון ארנה פרוטון פוטרה פרוטון אינספירה פרוטון סאוי מדיה וקבצים בנושא פרוטון ג'וארה בוויקישיתוף פרוטון ג'וארה, סרטון באתר יוטיוב פרוטון - אתר היצרן (proton.com) "פרוטון ג'וארה" web.archive.org/web "פרוטון ג'וארה" web.archive.org/web/20140314060657 "פרוטון ג'וארה", שנת 2001 - מפרט carfolio.com/specifications/models/car "פרוטון ג'וארה" topspeed.com/trucks/truck-reviews/proton/2001-2003-proton-juara
A Broken Frame

A Broken Frame (מסגרת שבורה) הוא אלבום האולפן השני של להקת המוזיקה האלקטרונית הבריטית דפש מוד, שיצא ב-1982. זהו האלבום הראשון עם מרטין גור ככותב השירים הראשי של הלהקה (במקרה זה הוא כתב את כל האלבום). זאת בזכות עזיבתו של כותב השירים הראשי הקודם, וינס קלארק, מעט אחרי יציאת האלבום הקודם Speak & Spell. לכבוד השקת הסינגל See You בינואר 1982, יצאה הלהקה לסיבוב הופעות עולמי בן 39 הופעות, שנמשך עד מאי. ב-4 באוקטובר 1982, כשבוע לאחר יציאת האלבום, שוב יצאה הלהקה לסיבוב הופעות עולמי. הפעם הסיבוב כלל 47 הופעות והוא הסתיים במאי 1983. למרות שבכתיבת האלבום ובהקלטתו הוא לא השתתף, אלן ויילדר, שבעתיד יהיה חבר בלהקה, השתתף בסיבובי ההופעות הנ"ל. כמו כן, הוא הופיע בוידאו-קליפים של שלושת הסינגלים. האלבום הגיע למקומות 8 ו-177 במצעדי האלבומים בבריטניה ובארצות הברית (בהתאמה). זהו האלבום היחיד ששום שיר ממנו לא נכלל באלבום ההופעה מ-1989, 101, ובאלבום הרמיקסים מ-2004, Remixes 81-04. Shouldn't Have Done That הוא דואט של דייב גהאן ומרטין גור. גהאן שר את כל השירים מלבד האינסטרומנטליים. מידע על האלבום A Broken Frame באתר MusicBrainz מידע על האלבום A Broken Frame באתר AllMusic האלבום A Broken Frame באתר Discogs האלבום A Broken Frame באתר ספוטיפיי האלבום A Broken Frame באתר דיזר האלבום A Broken Frame באתר טיידל
ארתור וולש

ארתור וולש (באנגלית: Arthur Walsh‏; 26 בפברואר 1896 – 13 בדצמבר 1947) היה פוליטיקאי אמריקאי, יוצא מלחמת העולם הראשונה, שכיהן לקצרה כחבר הסנאט של ארצות הברית מטעם מדינת ניו ג'רזי. וולש נולד בניוארק שבניו ג'רזי, והתחנך בבתי ספר ציבוריים, בהמשך על ידי מורה פרטי ולבסוף בבית הספר ללימודי מסחר באוניברסיטת ניו יורק. הוא החל את הקריירה המקצועית ככנר עבור תומאס אלווה אדיסון ב-1915 ובהמשך מילא שורה של תפקידי מפתח בארגוניו של אדיסון. משנת 1917 עד 1919 היה סָמַל (sergeant) בחיל הנחתים של ארצות הברית ולחם במלחמת העולם הראשונה. לאחר מכן היה לוטננט בצי ארצות הברית בשנים 1929–1932, במשמר הלאומי של מדינת ניו ג'רזי היה בדרגת קולונל בשנים 1941–1943. ב-1932 היה לחבר בוועדה לחקירות פיצויים לפועלים בניו ג'רזי עד לשנת 1933. שימש כמנהל סוכנות השיכון הפדרלית בניו ג'רזי בשנים 1934–1935, ואחר כך כסגן ועוזר מנהל המשרד הראשי של הסוכנות בוושינגטון די. סי., בין השנים 1935–1938. בבחירות לנשיאות ארצות הברית 1940 היה חבר בחבר האלקטורים ובשנת 1943 היה חבר בלשכת הסחר הרוסית-אמריקאית. ב-1943 התמנה לנציב רשות הנמלים של ניו יורק וניו ג'רזי אך ב-26 בנובמבר אותה השנה מונה לסנאט של ארצות הברית מטעם המפלגה הדמוקרטית לאייש את מושבה של ניו ג'רזי שנותר ריק עם מותו של ויליאם ברבור. הוא כיהן בתפקיד עד דצמבר 1944, אז נבחר יורשו החוקי של ברבור. וולש בחר שלא להתמודד אל הסנאט בבחירות 1944. וולש כיהן כיושב ראש הוועדה לענייני הצי בקונגרס ה-78 של ארצות הברית. לאחר שעזב את הזירה הפוליטית חידש את נתיבו המקצועי בעסקים והלך לעולמו בעיר ניו יורק ב-1947. הוא נטמן בבית העלמין "שער שמיים" שבמזרח האנובר, ניו ג'רזי. ארתור וולש, באתר המדריך הביוגרפי של הקונגרס של ארצות הברית (באנגלית) ארתור וולש, באתר "Find a Grave" (באנגלית)
סאלווה עיד נאסר

סאלווה עיד נאסר (בערבית: سلوى عيد ناصر; נולדה ב-23 במאי 1998) היא אתלטית מבחריין, סגנית אלופה אולימפית (פרז 2024), אלופת העולם (דוחה 2019) ושיאנית אסיה בריצת 400 מטר. עיד נאסר נולדה בשם אבדלצ'וקוו אגבפונוו במדינת אנמברה שבניגריה, בת לאם מקומית ואב שנולד בבחריין. אמה הייתה אצנית בעצמה. ב-2014 עברה לבחריין בה קיבלה אזרחות והחלה להתחרות תחת דגלה. ב-2015 זכתה במדליית זהב בריצת 400 מטר באליפות העולם לנוער שהתקיימה בקולומביה בתוצאה של 51.50 שניות. באליפות העולם באתלטיקה 2017 זכתה במדליית כסף בריצת 400 מטר בתוצאה של 50.06 שניות. היא הייתה המדליסטית הצעירה ביותר במקצוע זה בתולדות האליפות. ב-2018 זכתה בשלוש מדליות זהב (ריצת 400 מטר, שליחות 4x100 מטר, שליחים מעורב 4x400) ובמדליית כסף (שליחות 4x400). במשחקי אסיה שנערכו בג'קרטה. בתחרות ליגת היהלום ב-2018 זכתה בחמש תחרויות ריצת 400 מטר ובגמר בבריסל. בתחרות ליגת היהלום במונקו סיימה שנייה בשיא אסיה של 49.08 שניות לאחר המנצחת שוני מילר-אואיבו (48.97 שניות). באליפות אסיה באתלטיקה ב-2019 זכתה בארבע מדליות זהב (ריצת 200 מטר, ריצת 400 מטר, ריצת שליחות 4x400 מטר ושליחים מעורב 4x400 מטר) ובמדליית ארד (שליחות 4x100 מטר). בליגת היהלום 2019 ניצחה בתחרויות בשאנגחאי, רומא, רבאט, לוזאן ובגמר בציריך. באליפות העולם באתלטיקה 2019 זכתה במדליית זהב בריצת 400 מטר בשיא אסיה של 48.14 שניות, תוצאה המדרגת אותה שלישית בכל הזמנים. ביוני 2020 הודיעה התאחדות האתלטיקה הבינלאומית על השהייתה של נאסר עד פברואר 2023 לאחר שהחמיצה מספר בדיקות סמים תקופתיות. באולימפיאדת פריז זכתה במדליית כסף בתוצאה של 48.53 שניות לאחר מריליידי פאולינו (48.17 שניות). ריצת 200 מטר: 22.51 שניות, יוני 2019, שיא בחריין ריצת 400 מטר: 48.14 שניות, ספטמבר 2019, שיא אסיה מדיה וקבצים בנושא סאלווה עיד נאסר בוויקישיתוף סאלווה עיד נאסר, ברשת החברתית אינסטגרם סאלווה עיד נאסר, באתר הוועד האולימפי הבין-לאומי סאלווה עיד נאסר, באתר olympedia.org סאלווה עיד נאסר, באתר התאחדות האתלטיקה הבין-לאומית סאלווה עיד נאסר, באתר ליגת היהלום GEN 10: ONE-LAP WONDER SALWA EID NASER, אתר התאחדות האתלטיקה הבינלאומית, 17 בדצמבר 2018
סמולביצ'י (מחוז משנה)

מחוז משנה סמולביצ'י (בבלארוסית: Смалявіцкі раён; ברוסית: Смолевичский район) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר סמולביצ'י. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה סמולביצ'י 42,917 בני אדם. ההרכב האתני של האוכלוסייה במחוז היה: 90.72% בלארוסים, 6.58% רוסים, 1.05 אוקראינים ו-1.65% אחרים. שפות הדיבור הנפוצות: בלארוסית (73.24%) ורוסית (23.78%). מדיה וקבצים בנושא סמולביצ'י בוויקישיתוף אתר האינטרנט הרשמי של סמולביצ'י (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
Ubuntu MATE

Ubuntu MATE היא הפצת לינוקס המהווה נגזרת רשמית של אובונטו ומשתמשת בסביבת שולחן העבודה MATE. פיתוח ההפצה החל כגרסה לא רשמית של אובונטו אשר התבססה על גרסה 14.10 של אובונטו. היא הפכה לרשמית על ידי קנוניקל החל מפברואר 2015, החל משחרור הביתא הראשונה של הגרסה שהתבססה על אובונטו 15.04. תמיכה בארכיטקטורת 32 סיביות הוסרה מהפצה זו בגרסה 18.10. מדיה וקבצים בנושא Ubuntu MATE בוויקישיתוף אתר האינטרנט הרשמי של Ubuntu MATE (באנגלית) דף ההפצה באתר DistroWatch Ubuntu MATE, ברשת החברתית אקס (טוויטר) Ubuntu flavors, מתוך האתר הרשמי של אובונטו Ubuntu MATE Is Now An Official Ubuntu Flavor, omgubuntu.co.uk Dropping 32-bit support, DistroWatch ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
סטאריה דרוהי (מחוז משנה)

מחוז משנה סטאריה דרוהי (בבלארוסית: Старадарожскі раён; ברוסית: Стародорожский район) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר סטאריה דרוהי. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה סטאריה דרוהי 21,937 בני אדם. ההרכב האתני של האוכלוסייה במחוז היה: 92.95% בלארוסים, 4.82% רוסים, 1.1 אוקראינים ו-1.13% אחרים. שפות הדיבור הנפוצות: בלארוסית (80.53%) ורוסית (17.61%). מדיה וקבצים בנושא סטאריה דרוהי בוויקישיתוף אתר האינטרנט הרשמי של סטאריה דרוהי (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
סטוובצי (מחוז משנה)

מחוז משנה סטוובצי (בבלארוסית: Стаўбцоўскі раён; ברוסית: Столбцовский район) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר סטוובצי. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה סטוובצי 42,007 בני אדם. ההרכב האתני של האוכלוסייה במחוז היה: 75.01% בלארוסים, 16.41 פולנים, 5.84% רוסים, 1.15 אוקראינים ו-1.5% אחרים. שפות הדיבור הנפוצות: בלארוסית (80.75%) ורוסית (18.36%). מדיה וקבצים בנושא סטוובצי בוויקישיתוף אתר האינטרנט הרשמי של סטוובצי (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
סרגיי פורגאל

סרגיי איוואנוביץ' פורגאל (ברוסית: Сергей Иванович Фургал; נולד ב-12 בינואר 1970, פויארקובו, מחוז המשנה מיכאילובסקי, מחוז אמור, רוסיה הסובייטית, ברית המועצות) הוא מדינאי רוסי, שכיהן כמושל מחוז חברובסק מ-28 בספטמבר 2018 ועד מעצרו ב-9 ביולי 2020. קודם לכן היה חבר בדומה הממלכתית החמישית, השישית והששית. חבר המפלגה הליברל-דמוקרטית (מאז 2007). בשנת 2008 הוענקה לו תעודת כבוד מטעם יו"ר הדומה הממלכתית על תרומתו המשמעותית להתפתחות החקיקה והפרלמנטריזם בפדרציה הרוסית. בדומה השישית מילא את תפקיד יו"ר הוועדה להגנת הבריאות החל מ-16 באוקטובר 2015 ועד אוקטובר 2016. בשנים 2005–2007 היה סגן יושב ראש הדומה של מחוז חברובסק באופן זמני. הוא בעל תואר שני בכלכלה. פורגאל השתתף בבחירות 2018 לראשות מחוז חברובסק. בסיבוב הראשון רשם פורגאל 35.81% ואילו המתחרה העיקרי שלו, המושל המכהן ויאצ'סלב שפורט, מטעם מפלגת השלטון, גרף 35.62%. שניהם עלו לסיבוב השני. בסיבוב השני נבחר סרגיי פורגאל למושל המחוז כשהוא זוכה ל-69.57%. הוא נכנס לתפקיד רשמית ב-28 בספטמבר 2018. שנה לאחר מכן, בבחירות 2019, המפלגה הליברל-דמוקרטית זכתה גם במרבית המושבים בדומה המחוזית. ב-9 ביולי 2020 נעצר על ידי ועדת החקירות הפדרלית במסגרת חקירה שבה היה מעורב בהזמנת רצח של יריביו. הוא נכלא בכלא לפורטובו. מאסרו עורר הפגנות רחבות היקף בחברובסק, בטענות תושבים להתערבות ממשלת רוסיה בפוליטיקה המקומית. בנובמבר 2020 מאסרו הוארך עד מרץ 2021. ב-10 בפברואר 2023 בית המשפט המחוזי של מוסקבה גזר על סרגיי פורגאל 22 שנים בכלא. בנו אנטון פורגאל (נולד ב-2 באוגוסט 1991) הוא גם חבר במפלגה הליברל-דמוקרטית (LDPR). מדיה וקבצים בנושא סרגיי פורגאל בוויקישיתוף סרגיי פורגאל, ברשת החברתית אינסטגרם סרגיי פורגאל באתר הדומה הממלכתית (ברוסית) В Хабаровском крае в должность вступил новый глава региона Врачей для государственных больниц и поликлиник предлагают обучать бесплатно Сергей Иванович Фургал. ЛДПР Сергей Фургал избран председателем комитета Государственной думы по охране здоровья. Russians Vote In Gubernatorial Runoffs As Kremlin Candidates Face Pushback 100% голосов подсчитано: губернатором Хабаровского края стал Фургал Фургал вступил в должность губернатора Хабаровского края סוכנויות הידיעות, רוסיה: אלפים נגד מעצר המושל שהביך את פוטין, באתר ynet, 11 ביולי 2020 https://www.bbc.com/russian/news-64536145 Сергей Иванович Фургал. ТАСС Три Фургала и все — кандидаты.
רחפן כסוף

רַחְפָן כָּסוּף (שם מדעי: Parexocoetus brachypterus) הוא מין של דג גרם קטן ממשפחת הדאוניים הידוע ביכולתן לדאות מעל האוקיינוס. כמו שאר הדגים ממשפחתו הוא לא באמת יכול לעוף. הרחפן מגיע לאורך של 110–130 מ"מ כשהנקבות גדולות וארוכות מעט יותר מהזכרים. בניגוד לדגים מעופפים אחרים הוא בעל זוג "כנפיים" אחד המורכב מסנפירי חזה גדולים בעוד סנפירי האגן קצרים מכדי ללכוד אוויר. עם את סנפיר הגב ארוך מאוד ובעל קצוות אדומים. זנבו דמוי המזלג עוזר לו להאיץ בעת הצורך. הוא חי ברחבי הימים והאוקיינוסים השונים, לעיתים הרחק מאוד מהחוף. הוא חי בעיקר במימי האוקיינוס ההודי, האוקיינוס השקט והאוקיינוס האטלנטי. במערב האוקיינוס האטלנטי הוא מצוי בין פלורידה לברזיל, במפרץ מקסיקו ובים הקריבי. הדג מצוי בעיקר סביב האזור הטרופי. דג זה ניזון בעיקר מזואופלנקטון אך גם מקשקשי דגים אחרים ומאצות סרגסום. הדג עצמו מכלכל טורפים רבים כמו מיני דיונונים, מדוזות, דגים טורפים כמו טונה ורעמתן כחלחל וכן עופות ימיים. הוא גם נידוג למאכל אנושי. הדג מגיב למתקפות עליו באמצעות קפיצות מהירות עם זנבו ותפיסת תאוצה היכולה לשאת אותו לטווח של כמה קילומטרים מעל טורפיו (למעט עופות הים). בנוסף לטורפים הוא משמש כפונדקאי לטפילים כמו השווה הרגלאים Glossobius parexocoetii. בעת ההשרצה הדגים מתקהלים יחדיו בקבוצות של עד כמיליון פרטים. בניגוד לדגים מעופפים אחרים הוא לא מחפש דברים צפים להדביק עליהם ביצים והללו יכולות לצוף לבדם. מדיה וקבצים בנושא רחפן כסוף בוויקישיתוף רחפן כסוף, באתר ITIS (באנגלית) רחפן כסוף, באתר NCBI (באנגלית) רחפן כסוף, באתר FishBase (באנגלית) רחפן כסוף, באתר GBIF (באנגלית)
יחסי אוזבקיסטן–יפן

יחסי אוזבקיסטן–יפן הם היחסים הבילטרליים שבין רפובליקת אוזבקיסטן לבין יפן. שתי המדינות מקיימות יחסים דיפלומטיים מאז שנת 1992. שתי המדינות ייסדו יחסים דיפלומטיים ב-26 בינואר 1992. שנה לאחר מכן, בינואר 1993 פתחה יפן שגרירות בטשקנט, ובפברואר 1996 פתחה אוזבקיסטן שגרירות בטוקיו. ביוני 2018 הביע שגריר אוזבקיסטן ביפן, גאייט פזילוב את רצונו להעמיק את היחסים בין שתי המדינות. עוד אמר כי מדינתו מעוניינת בהשקעות ישירות מיפן. בשנת 2018, ייצאה יפן לאוזבקיסטן סחורות בשווי 58.09 מיליארד ין יפני, ואילו אוזבקיסטן ייצאה סחורות בשווי כולל של 589 מיליון. מדיה וקבצים בנושא יחסי אוזבקיסטן–יפן בוויקישיתוף Japan-Uzbekistan Relations (Basic Data, משרד החוץ של יפן Uzbek envoy eager to deepen relationship with Japan, The Japan Times, 27 ביוני 2018 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
בראיין (אי)

האי בראיין או האי בריאן (באנגלית: Brian Island) הוא האי המערבי ביותר בארכיפלג איי דבנהאם, שלמול החוף המערבי של ארץ גרהאם בחצי האי האנטארקטי שבאנטארקטיקה. האי התגלה ומופה לראשונה בשנת 1936 על ידי המשלחת הבריטית אל ארץ גרהאם שחקרה את אנטארקטיקה בין השנים 1937 – 1934 בפיקודו של ג'ון ריימיל. ריימיל קרא לאי על שמו של בראיין, בנו השני של פרנק דבנהאם, חבר הוועדה המייעצת של משלחת החקר הבריטית אל ארץ גרהאם. האי בראיין באתר הסקר הגאולוגי של ארצות הברית האי בראיין באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע היסטורי על האי
אוזדה (מחוז משנה)

מחוז משנה אוזדה (בבלארוסית: Уздзенскі раён; ברוסית: Узденский район) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר אוזדה. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה אוזדה 23,657 בני אדם. האוכלוסייה שמרה על גודלה (ירידה קלה) ובשנת 2018 נמנו במחוז המשנה 23,481 בני אדם. ההרכב האתני של האוכלוסייה במחוז היה ב-2009: 93.24% בלארוסים, 4.34% רוסים, ו-2.4% אחרים. שפות הדיבור הנפוצות: בלארוסית (88.12%) ורוסית (10.64%). מדיה וקבצים בנושא אוזדה בוויקישיתוף אתר האינטרנט הרשמי של אוזדה (בבלארוסית) ערך זה הוא קצרמר בנושא גאוגרפיה של בלארוס. אתם מוזמנים לתרום לוויקיפדיה ולהרחיב אותו.
רוברט היינריך וגנר

רוברט היינריך וגנר (נולד כרוברט היינריך בקפיש, 13 באוקטובר 1895 – 14 באוגוסט 1946) היה גאולייטר של באדן ושל אלזס בתקופת השלטון הנאצי. רוברט וגנר נולד בלינדבך (כיום אברבך) באימפריה הגרמנית. ילד שני מבין חמישה ילדים לזוג פטר בקפיש וקתרין וגנר, משפחת חקלאים. עם פרוץ מלחמת העולם הראשונה, וגנר נטש את לימודיו (אותם מעולם לא סיים) והתנדב לשירות צבאי. הוא השתתף בקרבות עזים בשנים 1914 עד 1918: הקרב בפלנדריה, קרב ורדן, הקרב על הסום, קרב שמפאן השני ועוד. באוגוסט 1919 הושבע כקצין בחטיבת חיל הרגלים ה-14 בקונסטנץ. מאז שנת 1921 שינה את שם משפחתו וקבע אותו לפי שם משפחת אימו, שכן פירוש המילה בקפיש (שם המשפחה מצד האב) בגרמנית הוא "נערה מתבגרת" והוא רצה להימנע מהקנטות מצד מפקדיו ופקודיו. בספטמבר 1923 החל את אימוניו בבית הספר הצבאי למקצועות חיל הרגלים במינכן, אחד ממסלולי ההכשרה הבסיסיים ביותר לקצין. בהיות במינכן פגש את היטלר ואת אריך לודנדורף והוקסם מהם. פגישתו עם בכירי המפלגה הנאצית התאפשרה בעקבות קשריו עם היינץ פרנט, בנו החורג של לונדורף. וגנר השתתף בניסיון הפוטש במרתף הבירה ב-9 בנובמבר 1923. ב-26 בפברואר 1924 הועמד לדין יחד עם היטלר בגין חלקו בפוטש. וגנר הורשע ונידון ל-18 חודשי מאסר, מהם ריצה בפועל רק 11 שבועות. בעת השלטון הנאצי, וגנר שירת כגאולייטר (מושל) של באדן. ב-22 באוקטובר 1940 הוא דיווח לברלין: "Baden ist als erster Gau judenfrei" (באדן הוא המחוז הראשון שנקי מיהודים). לאחר מכן נהיה לגאולייטר של אלזס בצרפת וכונה "הקצב מאלזס" (Schlächter vom Elsaß). לוגנר ניתנה יד חופשית מהנאצים לשלוט באלזס כראות עיניו. הוא נכח במשפטי ראווה רבים שהובילו להוצאות להורג. עודד וסייע בשליחת יהודי צרפת למחנה המעצר גירס, מתוך 4,464 אסירים יהודים שגורשו למחנה רק כ-800 שרדו לאחר השואה. עם תום מלחמת העולם השנייה נלכד על ידי צרפת, הועמד לדין, הורשע ונידון למוות בפני בית דין צבאי בשטרסבורג בשנת 1946. ההוצאה להורג בוצעה על ידי כיתת יורים ב-14 באוגוסט 1946. מדיה וקבצים בנושא רוברט היינריך וגנר בוויקישיתוף
וולוז'ין (מחוז משנה)

מחוז משנה וולוז'ין (בבלארוסית: Валожынскі раён; ברוסית: Воло́жинский райо́н) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר וולוז'ין. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה וולוז'ין 37,543 בני אדם. האוכלוסייה הצטמצמה ובשנת 2018 נמנו במחוז המשנה 33,179 בני אדם. ההרכב האתני של האוכלוסייה במחוז היה ב-2009: 88.14% בלארוסים, 7.41% פולנים, 3.19% רוסים, ו-1.26% אחרים. שפות הדיבור הנפוצות: בלארוסית (90.66%) ורוסית (8.1%). מדיה וקבצים בנושא וולוז'ין בוויקישיתוף אתר האינטרנט הרשמי של וולוז'ין (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
וילייקה (מחוז משנה)

מחוז משנה וילייקה (בבלארוסית: Вілейскі раён; ברוסית: Виле́йский райо́н) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר וילייקה. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה וילייקה 52,053 בני אדם. האוכלוסייה הצטמצמה ובשנת 2018 נמנו במחוז המשנה 47,349 בני אדם. ההרכב האתני של האוכלוסייה במחוז היה ב-2009: 93.89% בלארוסים, 4.48% רוסים, ו-1.63% אחרים. שפות הדיבור הנפוצות: בלארוסית (84.23%) ורוסית (14.98%). מדיה וקבצים בנושא וילייקה בוויקישיתוף אתר האינטרנט הרשמי של וילייקה (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
אסיפוביצ'י (מחוז משנה)

מחוז משנה אסיפוביצ'י (בבלארוסית: Асіповіцкі раён; ברוסית: Осиповичский район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר אסיפוביצ'י. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה אסיפוביצ'י 52,447 בני אדם. האוכלוסייה הצטמצמה ובשנת 2018 נמנו במחוז המשנה 47,347 בני אדם. ההרכב האתני של האוכלוסייה במחוז היה ב-2009: 87.07% בלארוסים, 9.58% רוסים, 2.12% אוקראינים ו-1.23% אחרים. שפות הדיבור הנפוצות: בלארוסית (51.95%) ורוסית (46.04%). מדיה וקבצים בנושא אסיפוביצ'י בוויקישיתוף אתר האינטרנט הרשמי של אסיפוביצ'י (בבלארוסית) (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
פתן אלמוגי כחול מלאי

פתן אלמוגי כחול מלאי (שם מדעי: Calliophis bivirgatus) הוא מין של נחש ארסי ממשפחת הפתניים. מין זה חי לאורך דרום-מזרח אסיה בבורמה, סינגפור, תאילנד, מלזיה, ברוניי ובאינדונזיה. זהו פתן בעל צבעי אזהרה עם ראש כתום, זנב כתום המזכיר בצבעו את הראש וגוף בעל קשקשים שחורים עם צידיים עם רצועות כחולות בהירות ומעט אדומות בקצה. אורך הנחש יכול להגיע ל-1.8 מטרים. הנחש בעל ראש קצר, עיניים שחורות ולשון ורודה מפוצלת לשניים. נחש זה חולק את המראה הבולט שלו עם נחש ארסי נוסף החי באזור - קרייט אדום-ראש (Bungarus flaviceps). בנוסף הוא מושא לחקיינות בידי הזעמן Calamaria schlegeli, שאיננו ארסי וגם קטן בהרבה מהפתן. הנחש מצוי בטבע ביערות גשם בגובה 100-1,000 מטרים, בקרבת פסולת העלים והצמחייה הקרקעית. טרפו העיקרי הוא נחשים אחרים שהוא הורג עם ארסו. אם טורף מתקרב אליו הנחש יתחפר או יסתתר מתחת לעלים וישאיר את קצה זנבו זקור. הזנב מסיח את הטורף מהראש ואם הטורף יתפוס אותו, הראש האמיתי יכיש. ארס הנחש מופק מבלוטות מיוחדות ארוכות ביותר מאחורי עיני הנחש. הם יכולים לגרום למוות במהירות ולפגיעה ברקמות ובשרירים. מרבית הפתניים מפיקים ארס נוירוטוקסין, אך לנחש זה הארס הוא פוספודיאסטראז מסוג ציטוטוקסין (אנ') שבעיקרו גורם לחסימה ונעילת שרירים, מה שגורם לכשל נשימתי ולהרס פעולות הלב. אין נוגדן לארס חזק זה. עם זאת מספר ההרוגים נמוך מאוד עקב נדירות המפגשים איתו. C. b. bivirgatus - מצוי באינדונזיה C. b. flaviceps – מצוי באינדונזיה, מלזיה, תאילנד, סינגפור ובורמה C. b. tetrataenia - מצוי בבורנאו מדיה וקבצים בנושא פתן אלמוגי כחול מלאי בוויקישיתוף פתן אלמוגי כחול מלאי, באתר ITIS (באנגלית) פתן אלמוגי כחול מלאי, באתר NCBI (באנגלית) פתן אלמוגי כחול מלאי, באתר האנציקלופדיה של החיים (באנגלית) פתן אלמוגי כחול מלאי, באתר GBIF (באנגלית) פתן אלמוגי כחול מלאי באתר הרשימה האדומה של IUCN
השד (אופרה)

אופרת השֵׁד (ברוסית: Демон) היא אופרה בשלש מערכות (שש תמונות) מאת המלחין הרוסי אנטון רובינשטיין משנת 1871. הלברית נכתב על ידי פבל ויסקובטוב, המבוסס על שיר בעל שם זהה של מיכאיל לרמונטוב. השיר השד של לרמונטוב היה אסור בהפצה עד שנת 1860, מפני תוכנו שנחשב כפוגעני נגד הדת. השיר הפופולרי היווה מקור מהימן ללברית, כשרובינשטיין עצמו השתתף בתהליך העריכה יחד ויסקובטוב. האופרה בוצעה לראשונה בתיאטרון מריאינסקי שבסנט פטרסבורג, ב-25 בדצמבר 1875 (13 בינואר 1876, לפי הלוח היוליאני), בניצוחו של אדוארדו נפרבניק. רובינשטיין הזמין קבוצת אמנים, המכונה "החמישה" וכן את מבקר האמנות ולדימיר סטאסוב, בספטמבר 1871 לביתו לצורך קבלת חוות דעתם. האופרה לא התקבלה בצורה חיובית על ידי קבוצה זו. אולם מוטיבים מתוך האופרה חדרו לתוך יצירות פופולריות אחרות, כגון יבגני אונייגין של צ'ייקובסקי. מדיה וקבצים בנושא השד בוויקישיתוף The Demon באתר פרויקט ספריית התווים הבינלאומי ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.